hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu sk mt hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar az bn ca mzn hbs_lat da de el eo es eu fa fi fr lt he hy id it ja ka ko nl nb pl pt ro ru es en sl sv ta th tr fy vi zh zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. június 28.
Ugrás a navigációhoz Ugrás a kereséshez
A „Big Ear” rádióteleszkóp által begyűjtött rádiójelek sorozata. Az idő a függőleges tengely mentén múlik (soronként 12 másodperc), az egymás melletti karakterek a rádióspektrum egymást követő hullámsávjai (10 kHz-enként), a karakterek a rádiósugárzás és a háttérzaj arányát mutatják. A nullák (üres helyek, ekkor csak háttérzaj van) és egyesek mellett, amelyek az egész kísérletre jellemzőek voltak, kiugrik az 1420,4 MHz-en a „6EQUJ5” jelsorozat
A Hűha! jel forrásának lehetséges két égi helyzete, csillagtérképen bejelölve
A Hűha! jel egy erős, keskenysávú rádiójel volt, amelyet Dr. Jerry R. Ehman 1977. augusztus 15-én fogott, mialatt a SETI program keretében az Ohio állami egyetem által rendelkezésre bocsátott „Big Ear” („Nagy Fül”)[1] rádióteleszkóppal dolgozott. A jel olyan jellemzőkkel bírt, amelyek egy lehetséges földön kívüli civilizációtól való származásra utaltak, és teljesen eltért a kozmikus háttérzajoktól. 72 másodpercig tartott, és azóta sem ismétlődött meg. A sugárzás pontos helyét nem sikerült lokalizálni és nem zárható ki, hogy a jel forrása valójában egy műhold volt.
Első meghökkenésében, hogy a jel mennyire hasonlít a földön kívüli civilizációktól várt rádiójelek mintázatára, Ehman a kinyomtatott jelsorozat mellé széljegyzetként az angol „Wow!” (Hűha!) felkiáltást írta, ezért a jel a későbbiekben „Wow! signal” (Hűha! jel) néven vált ismertté.
A leporellón bekarikázott jelsorozat kódja (6EQUJ5) a jelerősség változását mutatja. A szóköz 0-0,999 közötti intenzitást jelöl, 1-9 ennek megfelelő 1-9 erősséget, míg a 10 feletti intenzitású jeleket betűkkel jelölték (A=10,000-10,999 stb.) Az U (30,00-30,999 közötti jelerősség) a legmagasabb érték volt, amelyet a teleszkóp érzékelt.[2] A jel sávszélessége kevesebb, mint 10 kHz (a nyomtatott leporelló oszlopai 10 kHz-s sávszélességnek felelnek meg; a jel csak egy csatornában figyelhető meg). Frekvenciájára két különböző értéket adtak meg: 1420,356 MHz (J. D. Kraus) és 1420,456 MHz (J. R. Ehman), mindkettő nagyon közel állt a hidrogén vonal frekvenciájához, az 1420,405 MHz-hez. Mindkét jel sávszélessége 10 Hz alatt volt.
A rejtély megoldására Antonio Paris, a St. Petersburg College csillagásza tett javaslatot. Szerinte a jel kibocsátásáért a 266P/Christensen és a 335P/Gibbs üstököspár a felelős.[3] Az elméletet később elvetették, mivel az üstökösök nem voltak a sugár útjában a kérdéses időpontban, illetve ebben a frekvenciasávban nem sugároznak rádiójeleket.[4][5]
A szócikk egy része még lefordítandó. Segíts te is a fordításban!
↑ Big Ear Memorial Website. [2008. április 10-i dátummal az eredetiből archiválva]. (Hozzáférés: 2008. április 15.)
↑ Ehman, Jerry: Explanation of the Code "6EQUJ5" On the Wow! Computer Printout. [2006. június 13-i dátummal az eredetiből archiválva]. (Hozzáférés: 2006. június 12.)
↑ Végre megfejtették a leghíresebb „földönkívüli üzenetet" Archiválva 2017. június 8-i dátummal a Wayback Machine-ben Az Origo.hu 2017.06.08-i cikke.
↑ Rebuttal of the claim that the "WOW!" signal was caused by a comet. NAAPO . North American Astrophysical Observatory. [2018. április 25-i dátummal az eredetiből archiválva]. (Hozzáférés: 2017. június 13.)
↑ Famous Wow! signal might have been from comets, not aliens (2016. január 11.). Hozzáférés ideje: 2017. június 13.
A Wikimédia Commons tartalmaz Hűha! jel témájú médiaállományokat.
Ehman, J. R. (1997). The Big Ear Wow! Signal – What We Know and Don't Know About It After 20 Years
Megoldódhat a legismertebb földön kívüli rádiójel rejtélye - Origó, 2016.04.15.
Csillagászatportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Hűha!_jel&oldid=23993895”
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. június 28., 14:50
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.